Komission asetus (ETY) N:o 2102/90, annettu 23 päivänä heinäkuuta 1990, sitrushedelmien satoilmoitusta koskevista yksityiskohtaisista soveltamissäännöistä



Virallinen lehti nro L 191 , 24/07/1990 s. 0016 - 0018

Suomenk. erityispainos Alue 3 Nide 33 s. 0067

Ruotsink. erityispainos Alue 3 Nide 33 s. 0067



KOMISSION ASETUS (ETY) N:o 2102/90, annettu 23 päivänä heinäkuuta 1990, sitrushedelmien satoilmoitusta koskevista yksityiskohtaisista soveltamissäännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1193/90(2), ja erityisesti sen 19 c artiklan 2 kohdan, sekä katsoo, että asetuksen (ETY) N:o 1035/72 19 c artiklan 1 kohdassa säädetään, että yhteisön alueella sitrushedelmiä tuottavien tuottajien on laadittava kustakin markkinointivuodesta ilmoitus maatiloillaan korjatuista sitrushedelmien määristä, on tarpeen varmistaa näiden hedelmien satoilmoitusten jonkinasteinen yhdenmukaisuus yhteisössä määrittelemällä niiden soveltamisala ja niissä annettavat perustiedot, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (ETY) N:o 1035/72 19 c artiklassa `sitrushedelmien tuottajilla` tarkoitetaan niitä luonnollisia henkilöitä tai oikeushenkilöitä, jotka tuottavat sitrushedelmiä yhteisön alueella. 2. Tässä asetuksessa tarkoitetaan: - 'sitrushedelmillä` kaikkia CN-koodiin 0805 kuuluvia tuoreita tuotteita; - 'tilalla` sekä teknisesti että taloudellisesti erillistä yksikköä, jolla on erillinen johto ja joka tuottaa maataloustuotteita; - 'hallinnollisella yksiköllä` seuraavia Kreikassa 'nomos`, Ranskassa 'département`, Espanjassa 'provincia`, Italiassa 'provincia` ja Portugalissa 'grupo de concelhos`. 2 artikla 1 Kunkin sitrustuottajan on laadittava asetuksen (ETY) N:o 1035/72 19 c artiklassa tarkoitettu sitrushedelmien satoilmoitus tilansa tai kunkin tilansa osalta. 2 Tuottajien, joiden tilan sitrushedelmien viljelyala on pienempi kuin viisi aaria, ei tarvitse tehdä sitrushedelmien satoilmoitusta. 3 artikla 1 Sitrushedelmien satoilmoitus on esitettävä toimivaltaisille viranomaisille vuosittain viimeistään 1 päivänä syyskuuta ja vuonna 1990 viimeistään 1 päivänä marraskuuta. Niissä on ilmoitettava sadot seuraavasti: - sitruunoiden osalta edellisen vuoden 1 päivästä kesäkuuta kuluvan vuoden 31 päivään toukokuuta; - muiden sitrushedelmien osalta edellisen vuoden 1 päivästä lokakuuta alkaen. 2 Sitrushedelmien satoilmoituksessa on oltava ainakin seuraavat tiedot: a) tuottajan nimi, etunimet, tarvittaessa toiminimi, osoite ja allekirjoitus sekä tarvittaessa sen tuottajajärjestön nimi ja osoite, johon tuottaja kuuluu; b) kyseisen maatilan mahdollinen nimi sekä osoite; c) sitrushedelmien viljelyalue hehtaareina ja aareina, puiden lukumäärä sekä jokaisen lohkon osalta maakirjanumero ja sen hallintoyksikön nimi, jolla lohko sijaitsee; d) tuotannossa olevien puiden pinta-ala ja lukumäärä; e) korjattujen sitrushedelmien määrä kilogrammoina; f) jos kaikkea tai osaa sitrushedelmäsadosta pidetään kaupan "puissa", ostajan tai ostajien nimi, etunimet, tarvittaessa toiminimi sekä osoite; Edellä c, d ja e alakohdassa tarkoitetut tiedot on eriteltävä tuote- ja lajikekohtaisesti liitteessä olevan nimikkeistön mukaisesti. 4 artikla 1 Jäsenvaltioiden on laadittava sitrushedelmien satoilmoitusten mallilomakkeet ja huolehdittava siitä, että lomakkeissa on ainakin 3 artiklan 2 kohdassa säädetyt tiedot. 2 Jäsenvaltioiden on pantava täytäntöön kaikki tarvittavat valvontatoimenpiteet sitrushedelmien satoilmoitusten täsmällisyyden tarkastamiseksi. Niiden on annettava komissiolle tieto näistä toimenpiteistä. 3 Jäsenvaltioiden on varmistettava sitrushedelmien satoilmoitusten tietojen automaattinen tietojenkäsittely. 5 artikla 1 Jäsenvaltioiden on toimitettava viimeistään kunkin vuoden 30 päivänä marraskuuta komissiolle tiedot sitrushedelmien kokonaisviljelyalasta, tuotannossa olevien puiden kokonaismäärästä ja sitrushedelmien kokonaissatomäärästä sellaisina kuin ne ilmenevät sitrushedelmien satoilmoituksissa. Nämä tiedot on eriteltävä hallintoyksiköittäin sekä tuote- ja lajikekohtaisesti liitteessä olevan nimikkeistön mukaisesti. 2 Komissio voi jäsenvaltioita kuultuaan vahvistaa yksityiskohtaiset säännöt 3 artiklan 2 kohdassa tarkoitettujen tietojen automaattisesta tiedonsiirrosta, sanotun kuitenkaan rajoittamatta 1 kohdan soveltamista. 3 Sovellettaessa 2 kohtaa komissio varmistaa sille toimitetun tiedon luottamuksellisuuden ja antaa jokaiselle jäsenvaltiolle mahdollisuuden käyttää tuottajia koskevia tietoja. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 118, 20.5.1972, s.1 (2) EYVL N:o L 119, 11.5.1990, s. 43 LIITE Sitrushedelmien nimikkeistö satoilmoitusta varten: I Appelsiinit 1 Makeat appelsiinit - Navels - Blondes - Blonde commune - Shamouti - Valencia Late - muut - Veriappelsiinit - Sanguines commune - Sanguinello - Moro - Tarocco - muut 2 Happamat appelsiinit II Pienet sitrushedelmät 1 Mandariinit 2 Klementiinit 3 Satsumat 4 Muut vastaavat sitrushybridit III Sitruunat ja limetit 1 Sitruuna Primofiore 2 Sitruuna Verna 3 Muut sitruunatyypit 4 Limetit IV Greipit ja pomelot 1 Greipit 2 Pomelot - vaaleamaltoiset - roosa- tai punamaltoiset V Muut sitrushedelmät